open-index/open-wikipedia-markdown huggingface dataset:
2051 Τσανγκ

Ο **Τσανγκ (Chang)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1976 από το προσωπικό του Αστεροσκοπείου του Χάρβαρντ στο Όουκ Ριτζ, και πήρε το όνομά του προς τιμή του Κινέζου αστρονόμου Τσανγκ Γιουτσέ (张钰哲, 1902-1986).

## Φυσικά χαρακτηριστικά
Τα φυσικά χαρακτηριστικά του Τσανγκ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τσανγκ
2050 Φράνσις

Ο **Φράνσις (Francis)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,68. Ανακαλύφθηκε το 1974 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του από το επώνυμο των γονέων της Χέλιν, Φρεντ και Κέι Φράνσις (*Fred & Kay Francis*).

Αξιοσημείωτη είναι η μεγάλη κλίση της τροχιάς του Φράνσις ως προς την εκλειπτική.

## Φυσικά χαρακτηριστικά
Ο φασματικός τύπος του Φράνσις είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φρανσις
2052 Ταμρίκο

Η **Ταμρίκο (Tamriko)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,48. Ανακαλύφθηκε το 1976 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων, και της έδωσε το υποκοριστικό όνομα της συζύγου του, της Ταμάρα Γουέστ.

## Φυσικά χαρακτηριστικά
Η μέση διάμετρος της Ταμρίκο εκτιμάται σε 30,45 ± 2,2 χιλιόμετρα. Ο φασματικός τύπος της είναι **S** (λιθώδης), ενώ το γεωμετρικό άλβεδό της είναι 0,1225 ± 0,020. Η Ταμρίκο περιστρέφεται γύρω από τον εαυτό της μία φορά κάθε 5,5 ως 9,5 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ταμρικο
ΦΚ Τολιάττι

Η **ΦΚ Τολιάττι** (ρωσικά ФК «Тольятти») ήταν ρωσική ποδοσφαιρική ομάδα από το Τολιάττι της Περιφέρειας της Σαμάρα. Οι περισσότεροι από τους παίκτες του ρόστερ του 2008 ήταν από το ρόστερ του 2007 της ΦΚ Κρύλια Σοβιέτοφ-ΣΟΚ Ντιμιτροβγκράντ, με την ομάδα στην πραγματικότητα να παίζει τους εντός έδρας αγώνες της στην πόλη Ντιμιτροβγκράντ της Περιφέρειας Ουλιάνοφσκ. 

Τον Μάρτιο του 2010, η ομάδα αποκλείστηκε από τη Β' Κατηγορία (τρίτη κατηγορία της Ρωσίας), όπως και άλλη μια ομάδα από το Τολιάττι, η Λάντα Τολιάττι, γιατί δεν πληρούσαν τις προϋποθέσεις συμμετοχής.

Κατηγορία:Ποδοσφαιρικές ομάδες Ρωσίας
Κατηγορία:Ιδρύσεις ποδοσφαιρικών ομάδων το 2008
2053 Νούκι

Ο **Νούκι (Nuki)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1976 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων, και πήρε το όνομά του από το υποκοριστικό του γιου του Γουέστ, του Νοράντι Γουέστ.

## Φυσικά χαρακτηριστικά
Ο φασματικός τύπος του Νούκι είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νουκι
Παρασκευή Γαρδέλη

Η **Παρασκευή Γαρδέλη** είναι 
Ελληνίδα ζωγράφος.

## Βιογραφία
Η **Παρασκευή Γαρδέλη** γεννήθηκε στο Μεσολόγγι Αιτωλοακαρνανίας.

Σπούδασε ζωγραφική στην Ανωτάτη Σχολή Καλών Τεχνών στην Αθήνα µε δάσκαλο τον Δ. Μυταρά και σκηνογραφία µε δάσκαλο τον Γ. Ζιάκα. Επίσης σπούδασε ψυχολογία της Εκπαίδευσης και Διδακτική της Τέχνης. 

Αποφοίτησε µε άριστα. 

Από το 1994 έως το 2006 δίδαξε στο Εργαστήρι Τέχνης Χαλκίδας και από το 2004 είναι υπεύθυνη στα εικαστικά εργαστήρια για παιδιά του Δήμου Βόλου.

Συµµετείχε στο ερευνητικό πρόγραµµα της Α.Σ.Κ.Τ. µε υπεύθυνο τον Δ. Μυταρά για την βία στα ΜΜΕ, που οδήγησε στην έκδοση του βιβλίου "Το Μοντέλο της Βίας" (Εκδόσεις Καστανιώτη 1996).

## Εκθέσεις
### Ατομικές

* 1996 Αίθουσα Τέχνης Κρεωνίδης – Αθήνα
* 1998 Ζήνα Αθανασιάδου Art Gallery – Θεσσαλονίκη
* 2000 Αίθουσα Σύγχρονης Τέχνης "Αμυμώνη" – Ιωάννινα
* 2002 "Αγκάθι" Αίθουσα Τέχνης – Αθήνα
* 2003 Δημοτική Πινακοθήκη Χανίων
* 2004 Αίθουσα Τέχνης Ζέρβας – Πάτρα
* 2008 "Έβδομη Όψη" – Χανιά
* 2008 Κέντρο Λόγου & Τέχνης "Διέξοδος" Μουσείο-Πινακοθήκη – Μεσολόγγι
* 2009 Κέντρο Σύγχρονης Τέχνης «Τζιόρτζιο ντε Κίρικο» – Βόλος
* 2010 “Art en Capital”, Grand Palais – Παρίσι, Γαλλία
* 2011 “World Art Vision”, Real Circulo Artistico de Barcelona – Βαρκελώνη, Ισπανία
* 2011 Θέατρο Αργώ: σκηνικά για τη μουσική παράσταση «Duende»

### Σημαντικότερες ομαδικές

* 1990 Πολιτιστικό Κέντρο Αθηνών – Κτίριο Κωστή Παλαμά, "Γλυπτική - Ζωγραφική - Χαρακτική"
* 1991 Πολιτιστικό Κέντρο Πανεπιστημίου Αθηνών – Κτίριο Κωστή Παλαμά, "Εικαστική Δημιουργία"
* 1992 Κύπρος – Πύλη Αμμοχώστου – Λευκωσία, "Μοιρασμένη Λευκωσία"
* 1993 Αίθουσα Τέχνης Κρεωνίδης, "Έκθεση Εικαστικής Φωτογραφίας" – Αθήνα
* 1993 Γκαλερί Titanium – Heineken, "Χρώμα και Έκφραση" – Αθήνα
* 1993 Σπίτι της Κύπρου – Αθήνα, "Μοιρασμένη Λευκωσία"
* 1994 Αίθουσα Τέχνης Κρεωνίδης, "Έκθεση τελειοφοίτων ΑΣΚΤ, Α΄ Εργαστηρίου Ζωγραφικής" – Αθήνα
* 1995 Εκπαιδευτικό Κέντρο Κτηματικής Τράπεζας – Αθήνα
* 1995 Πολιτιστικό Κέντρο Μελίνα Μερκούρη, Art Heineken 3 – Αθήνα
* 1996 Γκαλερί Ειρμός – Θεσσαλονίκη, "Φανταστικό Πορτρέτο"
* 1996 Κτίριο Ένωσης Πτυχιούχων Σχολής Καλών Τεχνών (ΕΠΑΣΚΤ), "Ζωγραφική" – Αθήνα
* 1996 Εθνική Πινακοθήκη, "Αποφοίτων ΑΣΚΤ" – Αθήνα
* 1997 Συμμετοχή στην 'Art Athina 5/97' – Ζήνα Αθανασιάδου Art Gallery
* 2006 Πολιτιστικό Κέντρο Μελίνα, “15 Πνοές Δημιουργίας” – Αθήνα
* 2009 Γκαλερί Art Zone 42 – Αθήνα, “Optima”
* 2009 Τεχνόπολις Γκάζι – Αθήνα, «Η ανθρώπινη μορφή στην τέχνη»
* 2011 Ίδρυμα Ευγενίδου: «Natura 2011»

## Βραβεία

* 2001	The XIth International competition of children and youth art creativity “ALWAYS GREEN, ALWAYS BLUE”, for preparation of students’ art works set. TORUN – POLAND.
* 2005	13th International competition of children and youth art creativity “ALWAYS GREEN, ALWAYS BLUE”, for preparation of students’ art works set. TORUN – POLAND.

## Παραπομπές

## Πηγές
*Έκθεση Ζωγραφικής της Παρασκευής Γαρδέλη, Ηλεκτρονική Πύλη Δήμου Βόλου.

 
Κατηγορία:Ελληνίδες ζωγράφοι
Κατηγορία:Έλληνες ζωγράφοι του 20ού αιώνα
Κατηγορία:Έλληνες ζωγράφοι του 21ου αιώνα
Κατηγορία:Απόφοιτοι της Ανωτάτης Σχολής Καλών Τεχνών
Ένωση για τις Υπηρεσίες Βιβλιοθηκών σε Παιδιά

Η **Ένωση για τις Υπηρεσίες Βιβλιοθηκών για Παιδιά** (αγγλ.Association for Library Service to Children - ALSC) εργάζεται για την υποστήριξη και την ενίσχυση των υπηρεσιών των βιβλιοθηκών που απευθύνονται σε παιδιά. Εκπροσωπεί όσους ενδιαφέρονται και εργάζονται για την κοινωνική, πολιτιστική και ψυχοσωματική ευημερία και ανάπτυξη των παιδιών, μέσω των παρεχόμενων υπηρεσιών των βιβλιοθηκών.

## Διοίκηση

Τα ανώτερα στελέχη της ALSC είναι ο Πρόεδρος (President), ο Αντιπρόεδρος (Vice-President) ο Οικονομικός Διευθυντής (Fiscal Officer) και ο Εκτελεστικός Διευθυντής (Executive Director), τα οποία απαρτίζουν την Εκτελεστική Επιτροπή (Executive Committee). Το κυνερνών όργανο της ένωσης είναι το Διοικητικό Συμβουλίο  που εκλέγεται από τα μέλη του και  περιλαμβάνει τα ανώτερα στελέχη, έναν Σύμβουλο της ALSC και της ALA (ALSC/ALA Councilor) και οκτώ Διευθυντές (Directors).

## Σκοπός

Η ALSC εστιάζει  στην προώθηση του επαγγέλματος της Βιβλιοθηκονομίας ενθαρρύνοντας τους εργαζόμενους στις βιβλιοθήκες να παρέχουν υψηλής ποιότητας υπηρεσίες στα παιδιά. Σύμφωνα με την επίσημη ιστοσελίδα της, η ALSC εργάζεται για τη βελτίωση και την επέκταση των υπηρεσιών που παρέχουν οι βιβλιοθήκες κάθε τύπου σε παιδιά.

## Μέλη

Η ALSC αριθμεί περισσότερα από 4.000 μέλη , τα οποία περιλαμβάνουν άτομα που σχετίζονται με τη βελτίωση και την ανάπτυξη των υπηρεσιών πληροφόρησης που απευθύνονται σε παιδιά. Τα μέλη της ALSC διακρίνονται σε:

* Φοιτητές (Student membership)
* Μεμονωμένα άτομα ως μέλη (Personal membership)
* Οργανισμοί (Organizational membership)
* Εταιρικά Μέλη (Corporate membership)

## Δράση

Η ALSC μέσα από το σύνολο των δραστηριοτήτων της συμβάλλει στη βελτίωση των υπηρεσιών που παρέχουν οι βιβλιοθήκες και απευθύνονται σε παιδιά και κατ’ επέκταση στην πνευματική ανάπτυξη των παιδιών. Η ALSC δημοσιεύει ενημερωτικό υλικό και διαθέτει διαδικτυακά εργαλεία επικοινωνίας με τα μέλη της. Παράλληλα, διατηρεί ένα ιστολόγιο (ALSC Blog) το οποίο περιλαμβάνει πληροφορίες και τρέχουσα ενημέρωση σχετικά με το έργο της και τη Βιβλιοθηκονομία γενικότερα. Επιπλέον, διοργανώνει ποικίλες δραστηριότητες, συνέδρια και εργαστήρια, τα οποία διευρύνουν το γνωστικό πεδίο των μελών της και συμμετέχει στο ετήσιο συνέδριο της ALA (ALA Annual Conference). Στα πλαίσια της δράσης της έγκειται η οικονομική ενίσχυση των μελών της, μέσω της χορήγησης υποτροφιών και της απονομής τιμητικών βραβεύσεων για τη σημαντική συνεισφορά τους στο έργο της και συναφή επιτεύγματα.

## Παραπομπές


## Βιβλιογραφία
* The Association for Library Service to Children (ALSC) announces 2010 Notable Children’s Books
* What is ALSC and What's Its Connection With Children's Book Awards? 

## Εξωτερικοί σύνδεσμοι
* Επίσημη ιστοσελίδα της ALSC 
* Επίσημη ιστοσελίδα της Αμερικάνικης Ένωσης Βιβλιοθηκών (ALA ]

Π
Ντρίσα Ντιακιτέ

Ο **Ντρίσα Ντιακιτέ** (*Drissa Diakité*,γενν. 18 Φεβρουαρίου 1985, Μπαμακό του Μάλι) είναι ένας Μαλιανός ποδοσφαιριστής που αγωνίζεται ως αμυντικός.

## Καριέρα
Ο Ντιακιτέ ξεκίνησε την καριέρα του στην ηλικία των 19 ετών από την ομάδα της πατρίδας του, Τζολιμπά. Το 2005 μεταγράφηκε στην αλγερινή Αλζέ και έμεινε εκεί μόνο ένα χρόνο. Το 2006 πήρε μεταγραφή στη Νις. Το 2012 ο Ντιακιτέ ήρθε στην Ελλάδα για τον Ολυμπιακό, όπου αγωνίστηκε για ένα χρόνο, με ελάχιστο όμως χρόνο συμμετοχής. Κατόπιν, μεταγράφηκε στην ΣΚ Μπαστιά το 2013 και ακολούθως το 2015 στην Τουρ ΦΚ. Τον Ιανουάριο του 2017 επέστρεψε στην Ελλάδα, όπου μεταγράφηκε στην Γ.Σ. Καλλιθέα. Το καλοκαίρι του 2018 μεταγράφηκε στον Ιωνικό Νίκαιας.

## Εθνική ομάδα

Το 2004 κλήθηκε στην εθνική ομάδα του Μάλι. Μέχρι σήμερα έχει αγωνιστεί 17 αγώνες, ενώ δεν έχει πετύχει ακόμη γκολ. Ο τελευταίος αγώνας που έχει παίξει με τη φανέλα της εθνικής ήταν στις 10 Ιουνίου 2012 απέναντι στην Αλγερία.

## Τίτλοι
Κατέκτησε το πρωτάθλημα Ελλάδας το 2013 με τον Ολυμπιακό.

## Παραπομπές


## Εξωτερικοί σύνδεσμοι

* Το προφίλ του Ντρισά Ντιακιτέ (photos+video) onsports.gr
* Προφίλ και στατιστικά Ντιακιτέ στη Super League, superleaguegreece.net
* Προφίλ και στατιστικά Ντιακιτέ στη Football League, footballleaguenews.gr
* Προφίλ Ντιακιτέ στο transfermarkt.fr
* Προφίλ Ντιακιτέ στο transfermarkt.com

Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές από το Μάλι
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Μάλι
Κατηγορία:Ποδοσφαιριστές Τζολιμπά ΑΚ
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές ΜΚ Αλζέ
Κατηγορία:Ποδοσφαιριστές ολυμπιακής ομάδας Μάλι
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές στους Θερινούς Ολυμπιακούς Αγώνες 2004
ΚΣ Μαρίτιμο

Η **ΚΣ Μαρίτιμο** (πορτογαλικά: *CS Marítimo*) είναι Πορτογαλική ποδοσφαιρική ομάδα με έδρα τα Νησιά Μαδέρα. Έχει 8 συμμετοχές στο Γιουρόπα Λιγκ, έχει φτάσει 2 φορές στην 2η θέση του πρωταθλήματος ενώ είναι διάσημη και έξω από την Πορτογαλία, όπως για παράδειγμα στη Βραζιλία λόγω των ποδοσφαιρικών ακαδημιών που διαθέτει εκεί.

## Ιστορία
Η ομάδα ιδρύθηκε το 1910 και είχε ως χρώματα αυτά της σημαίας της Πορτογαλίας. Επειδή η ομάδα βρισκόταν σε νησιά είχε ως πρώτο έμβλημά της την άγκυρα, το κουπί, την μπάλα και το σωσίβιο. Το 1925 ήρθε ο πρώτος τίτλος στην ομάδα χωρίς όμως να υπάρξει άνθιση στον σύλλογο επειδή το 1930 αντιμετώπισε οικονομικά προβλήματα, εξ αιτίας των οποίων η ομάδα έπεσε το 1938 στη δεύτερη κατηγορία ποδοσφαίρου. Το 1967 η ομάδα ανεβαίνει στην πρώτη εθνική κατηγορία όπου παρέμεινε για τρεις σεζόν. Το 1990 ο νέος προπονητής Πάουλο Οτορι εγκαινιάζει μια νέα αρχή για την ομάδα και μία νέα πορεία, κερδοφόρα και επιτυχημένη που κρατάει μέχρι σήμερα.

## Τίτλοι
Έχει κερδίσει 35 φορές το τοπικό πρωτάθλημα των Νήσων Μαδέρα και 25 φορές το τοπικό κύπελλο.

## Αξιοσημείωτοι ποδοσφαιριστές
*Γκουστάβο Μαντούκα (πρώην ποδοσφαιριστής της ΑΕΚ και νυν του ΑΠΟΕΛ)
*Φερνάντο Σάντος (ομοσπονδιακός τεχνικός Εθνικής Ελλάδος)
*Πέπε (παίκτης Ρεάλ Μαδρίτης)
*Νούνο Μοράις (πρώην ποδοσφαιριστής της Τσέλσι και νυν του ΑΠΟΕΛ)
*Νούνο Βαλέντε (πρώην ηγετικό στέλεχος της εθνικής Πορτογαλίας)

## Παραπομπές


## Εξωτερικοί σύνδεσμοι
* 
* Επίσημη ιστοσελίδα
* contra.gr 

Κατηγορία:Ιδρύσεις αθλητικών συλλόγων το 1910
Κατηγορία:Ποδοσφαιρικές ομάδες Πορτογαλίας
Κατηγορία:Ιδρύσεις ποδοσφαιρικών ομάδων το 1910

Κατηγορία:Αθλητισμός στη Μαδέιρα
Καμίλα Μπορδονάμπα

Η **Καμίλα Μπορντονάμπα Ρολντάν**, (ισπανικά: *Camila Bordonaba Roldán*, ισπανική  προφορά ΔΦΑ: [ kaˈmila βorðoˈnaβa]) γεννημένη στις 4 Σεπτεμβρίου 1984) στο Μπουένος Άιρες στην Αργεντινή), επίσης γνωστή ως και **Cami** ή **Cato**, είναι μια Αργεντίνα ηθοποιός, τραγουδίστρια-τραγουδοποιός, παραγωγός αρχείων, χορεύτρια, μουσικός, σκηνοθέτης, εκπρόσωπος, φιλάνθρωπος, και πρώην περιστασιακό μοντέλο. Είναι γνωστή για τους ρόλους της στις τηλεοπτικές σειρές *[[Τσικιτίτας]]*, *[[Ανυπότακτες Καρδιές]]*, *[[Son de Fierro]]* και *[[Atracción x4]]* και ως μέλος του συγκροτήματος *[[Erreway]]*.

## Βιογραφία
Γεννήθηκε στις 4 Σεπτεμβρίου 1984 στο Μπουένος Άιρες. Οι γονείς της, Χουάν Κάρλος Μπορδονάμπα και Νόρα Ρολδάν είναι ελεύθεροι επαγγελματίες και ιδιοκτήτες μπακάλικου. Έχει δύο αδέρφια, τη Μελίνα και τον Ροντρίγκο.

Είχε σχέση με τον συμπρωταγωνιστή της Μπενχαμίν Ρόχας όταν ήταν και οι δύο στις σειρές Τσικιτίτας και Ανυπότακτες Καρδιές, χώρισαν το 2004. Μετά έβγαινε με μέλος της παραγωγικής ομάδας των Erreway, τον Chochi και ανακοίνωσε τον χωρισμό τους το 2007. Έχει ονομάσει τον συμπρωταγωνιστή της Φελίπε Κολόμπο κολλητό της και είναι η νονά της κόρης του μαζί με τον Μπενχαμίν Ρόχας.

## Δισκογραφία
### Μουσικές εκδόσεις από τηλεοπτικές σειρές
* 1996 – *Chiquititas Vol. 2*
* 1997 – *Chiquititas Vol. 3*
* 1998 – *Chiquititas Vol. 4*
* 1999 – *Chiquititas Vol. 5*
* 2000 – *Chiquititas Vol. 6*
* 2001 – *Chiquititas Vol. 7*
* 2002 – *Chiquititas: Rincón de Luz*
2003 rebelde way
* 2005 – *El Patrón de la Vereda*
* 2007 – *Son de Fierro*
* 2008 – *Atracción x4*

### Άλμπουμ με το συγκρότημα Erreway
* 2002: *Señales*
*       *Erreway en Grand Rex*
* 2003: *Tiempo*
* 2004: *Memoria*
*       *Gira 2004*
* 2006: *Erreway en Concierto*
* 2006: *El Disco de Rebelde Way*
* 2007: *Erreway presenta su caja recopilatoria*
* 2007: *Erreway en España*
* *2021*: *Vuelvo*

## Παραπομπές


## Εξωτερικοί σύνδεσμοι
* 
* Η Καμίλα Μπορδονάμπα στο IMDb
* Η Καμίλα Μπορδονάμπα στο Cinenacional.com

Κατηγορία:Αργεντίνες ηθοποιοί
Κατηγορία:Αργεντινοί τραγουδιστές
Κατηγορία:Αργεντίνες μοντέλα
Ναός της Αγίας Αικατερίνης (Διδυμότειχο)

Ο **Nαός της Αγίας Αικατερίνης** βρίσκεται εντός του βυζαντινού κάστρου του Διδυμοτείχου. Παλιότερα αποτελούσε ταφικό παρεκκλήσι που χρονολογείται από τον 14ο αιώνα. Το οικοδόμημα συνδέεται με την αρχιτεκτονική της Κωνσταντινούπολης και αποτελεί ένα από τα πιο σημαντικά χριστιανικά μνημεία της περιοχής.

Ναος Αγιας Αικατ
Κατηγορία:Εκκλησίες στην Ανατολική Μακεδονία και Θράκη
Κατηγορία:Βυζαντινές εκκλησίες στην Ελλάδα
Διδυμοτειχο
Στίβος στους Θερινούς Ολυμπιακούς Αγώνες 1896 – Δισκοβολία ανδρών

Η **δισκοβολία ανδρών** ήταν ένα από τα δύο αγωνίσματα ρίψεων στο πρόγραμμα του στίβου στους Θερινούς Ολυμπιακούς Αγώνες του 1896. Συνολικά εννέα αθλητές από έξι χώρες έλαβαν μέρος στον αγώνα που διεξήχθη στις 6 Απριλίου στο Παναθηναϊκό Στάδιο της Αθήνας. Νικητής αναδείχτηκε ο Ρόμπερτ Γκάρετ από τις Ηνωμένες Πολιτείες.

## Σύνοψη αγωνίσματος
Οι έλληνες αθλητές προετοιμάζονταν από χρόνια για τη δισκοβολία που τη θεωρούσαν εθνική τους κληρονομία, ακολουθώντας τις οδηγίες του ιστορικού Φιλόστρατου. Οι αμερικανοί αθλητές είδαν για πρώτη φορά δίσκο όταν έφτασαν στην Αθήνα και στην προπόνηση χρησιμοποιούσαν ένα αντίγραφο που ζύγιζε 10 κιλά και ήταν πολύ βαρύ. Όταν όμως ο Γκάρετ έμαθε ότι στον αγώνα θα χρησιμοποιηθεί δίσκος που ζύγιζε μόλις 2 κιλά, αφοσιώθηκε πολύ σε αυτό το όργανο και το συνήθισε γρήγορα. Την επόμενη ημέρα, κέρδισε και στη σφαιροβολία.

Οι συμμετέχοντας είχαν δικαίωμα για τρεις ρίψεις και στη συνέχεια οι τέσσερις πρώτοι για δύο ακόμα προσπάθειες. Ο Γκάρετ βγήκε πρώτος με ρίψη στα 29,15 μέτρα, νικώντας τον Παναγιώτη Παρασκευόπουλο προς μεγάλη απογοήτευση των ελλήνων θεατών. 

Την τρίτη θέση κατέκτησε ο Σωτήρης Βερσής, ο οποίος πήρε την ίδια θέση και την επόμενη ημέρα στην άρση βαρών με δύο χέρια. Παραμένει άγνωστη η τελική κατάταξη των αθλητών που κατέλαβαν τις θέσεις 5 έως 9, όπως και οι επιδόσεις τους.

## Ρεκόρ
Το ανεπίσημο παγκόσμιο ρεκόρ στη δισκοβολία πριν την έναρξη των Θερινών Ολυμπιακών Αγώνων 1896:

## Τελική κατάταξη

## Παραπομπές


## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 13).
* 
* 

Δισκοβολία
Κατηγορία:Δισκοβολία
Επιτροπή των Εννέα

Η **Επιτροπή των Εννέα** ήταν μια ομάδα πολιτειακών ηγετών στη Βιρτζίνια, μετά τον Αμερικανικό Εμφύλιο Πόλεμο, οι οποίοι ενορχήστρωσαν τον πολιτικό μηχανισμό ώστε η Παλαιά Κτήση να μπορέσει να γίνει πάλι δεκτή στην Ένωση.

Με ηγέτη τον Αλεξάντερ Χ. Χ. Στιούαρτ, έναν πρώην αξιωματούχο της Προεδρικής Κυβέρνησης των ΗΠΑ, η ομάδα των μετριοπαθών Συντηρητικών έπεισε την ομοσπονδιακή κυβέρνηση να επιτρέψει στους κατοίκους της Βιρτζίνια να ψηφίσουν σχετικά με μία εναλλακτική σύνταξη ενός νέου πολιτειακού σντάγματος το οποίο δεν αποστερούσε τα πολιτικά δικαιώματα πολλών λευκών της Βιρτζίνια υπό τους Νόμους της Ανασυγκρότησης. Αφότου το σύνταγμα πέρασε, το Κογκρέσο των Ηνωμένων Πολιτειών επέτρεψε την επανεισδοχή της πολιτείας στην Ένωση στις 26 Ιανουαρίου 1870.

## Μέλη της επιτροπής
* Αλεξάντερ Χ. Χ. Στιούαρτ, πρόεδρος
* Τζον Μπράουν Μπόλντουιν, του Staunton
* James F. Johnston, of Bedford County
* John L. Marye, of Fredericksburg
* James Neeson, of Richmond
* William L. Owen, of Halifax County
* Wyndham Robertson, of Washington County
* J. F. Slaughter, of Lynchburg
* W. T. Sutherlin, of Danville

Αν και δεν ήταν μέλος της επιτροπής που ταξίδεψε στην Ουάσινγκτον για να διεξάγει τις διαπραγματεύσεις, ο πρώην στρατηγός της Ομοσπονδίας Τζον Έκολς εργάσθηκε στενά με τον Στιούαρτ για να στήσουν τον συμβιβασμό.

## Περαιτέρω ανάγνωση
* Stuart, Alex. H. H., *A Narrative of the Leading Incidents of the Organization of the First Popular Movement in Virginia in 1865 to Re-Establish Peaceful Relations Between the Northern and Southern States, and of the Subsequent Efforts of the "Committee of Nine" to Secure the Restoration of Virginia to the Union*, Richmond, Va.: Wm. Ellis Jones, Book and Job Printer, 1888.

Κατηγορία:Βιρτζίνια
Κατηγορία:Ιστορία των Ηνωμένων Πολιτειών
Άμποτ και Κοστέλο

Οι **Άμποτ και Κοστέλο** (Abbott and Costello) ήταν κλασικό ντουέτο Αμερικανών κωμικών ηθοποιών που ξεκινώντας από επιθεωρήσεις και ραδιοφωνικές εκπομπές αναδείχθηκαν εξαίρετοι ηθοποιοί του κινηματογράφου στον Β' Π.Π. και μετά. Φέρονταν με τα ονόματα Μπαντ Άμποτ και Λου Κοστέλο. Τα πραγματικά τους ονόματα ήταν, του μεν πρώτου, Ουίλιαμ Άμποτ (1895-1974), του δε δεύτερου Λούις Κριστίλο (1906-1959). Και οι δύο είχαν γεννηθεί στο Νιού Τζέρσεϊ, των ΗΠΑ.

## Φιλμογραφία

## Πηγές

## Περαιτέρω ανάγνωση

* Maltin, Leonard, Ομάδες ταινία Κωμωδία (1970, αναθεωρημένο 1985) New American Library
* Anobile, Richard J. (επιμ.), Ποιος είναι στην πρώτη: Λεκτική και Visual Gems από τις ταινίες του Abbott & Costello (1972) Βιβλία Avon
* Mulholland, Jim, Abbott και Costello Κάντε κράτηση (1975) Λαϊκή Βιβλιοθήκη
* Τόμας, ο Μπομπ, Bud & Lou: Η Ιστορία των Abbott και Costello (1977) JB Lippincott Co (διπλή βιογραφία διαθέτει ένα πολύ κολακευτικό πορτρέτο του Lou Costello, αμφισβητήθηκε από τους φίλους και τα μέλη της οικογένειας)
* Firestone, Ross (επιμ.), «Bud Abbott και Lou Costello" από το "Οι Μεγάλοι στο Πρόγραμμα, Ραδιόφωνο, Κωμωδία" (1978) Σύγχρονα βιβλία, Inc
* Maltin, Leonard, "Οι Μεγάλοι κωμικοί του κινηματογράφου" (1978) Crown Publishers
* Costello, Chris, Lou για Πρώτον: Η τραγική ζωή του Greatest Κλόουν Χόλιγουντ θερμά αφηγήθηκε με μικρότερο παιδί του Τύπου (1982) του Αγίου Μαρτίνου ISBN 0-312-49914-0
* Cox, Stephen και Lofflin, John, "Το επίσημο λεύκωμα των Abbott & Costello" (1990) Σύγχρονα βιβλία, Inc
* Furmanek, Bob και Palumbo, ο Ρον, "Οι Abbott και Costello στο Χόλιγουντ" (1991) περίγειο ISBN 0-399-51605-0
* Cox, Stephen και Lofflin, John, Η Ιστορία των Abbott & Costello: Εξήντα Χρόνια "Ποιος είναι στην πρώτη;" (1997) Cumberland House Publishing (Α αναθεωρημένη και ενημερωμένη έκδοση του Επίσημου Λευκώματος Abbott & Costello)
* Dunning, John, Στον αέρα: Η εγκυκλοπαίδεια του Old-Time Radio (1998) Oxford University Press
* Nachman, Gerald, Μεγαλωμένοι στο Radio Βιβλία (1998) Πάνθεον
* Αίθριο, Vincent, "Ραδιοφωνικές Εκπομπές" (1999) McFarland & Co
* Νέοι, R. Jordan, οι Craft. του γέλιου: Συγγραφή Κωμωδία στο ραδιόφωνο και την τηλεόραση Χρυσή Εποχή του (1999) Past Times
* Sies, Luther F., Εγκυκλοπαίδεια του Radio American (2000) McFarland & Co
* Miller, Jeffrey S., Οι Παρωδίες φρίκης των Abbott και Costello: Μια κρίσιμη αξιολόγηση της Monster Ταινίες Κωμωδία Η ομάδα του (2004) McFarland & Co
* NOLLEN, Scott Allen, "Abbott και Costello στο εσωτερικό μέτωπο": Μια κρίσιμη μελέτη των εν καιρώ πολέμου Films (2009) McFarland & Co
* Sforza, John, «Είναι Swing! Η ιστορία των Andrews Sisters" (2000) University Press of Kentucky

## Εξωτερικοί σύνδεσμοι
*Επίσημη Ιστοσελίδα
*Σύνδεση Radio
*Επίσημο "fan club"

Κατηγορία:Παρωδία (ταινίες)
Κατηγορία:Ερμηνευτές βοντβίλ
Κατηγορία:Αμερικανοί ηθοποιοί βωβών ταινιών
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί ραδιοφώνου
Κατηγορία:Αμερικανοί ηθοποιοί φωνής
Κατηγορία:Αμερικανοί κωμικοί
Κατηγορία:Αμερικανικά κωμικά ντουέτα
Πυροστιά Διδυμοτείχου

Η **Πυροστιά** ή  **Τρίποδας** είναι ένα ταφικό μνημείο, συγκεκριμένα τουρμπές του *Ορούτς Πασά* στο Διδυμότειχο και χρονολογείται από το 15ο αιώνα. Βρίσκεται πίσω από το Δημαρχείο Διδυμότειχου στην άκρη ενός μεγάλου μουσουλμανικού νεκροταφείου. Η ονομασία *Πυροστιά* ή *Τρίποδας* χρησιμοποιείται από το ντόπιο πληθυσμό και οφείλεται σε οπτική εντύπωση που δημιουργεί το μνημείο υπό συγκεκριμένη γωνία. Ο Ορούτς Πασάς ήταν στρατηγός και μπεηλέρμπεης της Ανατολίας υπό τον Μουράτ Β' (1453). Ο Ορούτς Πασάς προσέφερε αξιοσημείωτη οικοδομική δραστηριότητα στην πόλη, σήμερα σώζονται τα ομώνυμα χαμάμ. 

## Περιγραφή
Είναι ανοικτού τύπου και αποτελείται από ένα βάθρο με καμαροσκέπαστο θάλαμο όπου στο παρελθόν είχε πλινθόκτιστο θόλο ο οποίος έχει καταπέσει. Το 1989 βρέθηκε σε κρύπτη σκελετός άνδρα χωρισμένος στα δύο. Η ταφή με τέτοιο τρόπο ώστε να μην αντικρίζει το σώμα ο ήλιος υπόδειξε ότι πρόκειται για μουσουλμανική ταφή.   

Στο μνημείο υπάρχει μαθηματική συμμετρία και εφαρμογή βυζαντινής μετρολογίας. Το μνημείο είναι τέλειος κύβος με μέγεθος πλευράς 20 βυζαντινών εμβατών (28,6 εκατοστά το καθένα). Στις διαστάσεις των και στην συσχέτιση των δομικών υλικών υπάρχει επίσης συμμετρία βυζαντινής μετρολογίας. Τα δομικά υλικά διασυνδέονται με γεωμετρικές σχέσεις όπως της χρυσής τομής και τα μεγέθη τους συνδέονται με το βυζαντινό εμβάτη. Συγκεκριμένα οι πλίνθοι έχουν μήκος ακριβώς 28,6 εκατοστά (δηλαδή 1 βυζαντινό εμβάτη). 

## Παραπομπές



Κατηγορία:Διδυμότειχο
Κατηγορία:Οθωμανική αρχιτεκτονική στην Ελλάδα
Κατηγορία:Τουρμπέδες στην Ελλάδα
Τζον Τζορτζ Μπαρθόλομιου

Ο **Τζον Τζορτζ Μπαρθόλομιου** (*John George Bartholomew* FRSE, 22 Μαρτίου 1860 - 14 Απριλίου 1920) ήταν Βρετανός χαρτογράφος και γεωγράφος. Ως κάτοχος ενός βασιλικού εντάλματος, χρησιμοποιούσε τον τίτλο «Χαρτογράφος του Βασιλιά», για αυτό τον λόγο ήταν γνωστός και ως «Πρίγκηπας της Χαρτογραφίας».

Η μεγαλύτερη συνεισφορά του Μπαρθόλομιου αναμφισβήτητα ήταν η ονομασία της ηπείρου της Ανταρκτικής, η οποία μέχρι την χρήση του όρου το 1890 εν γένει αγνοούνταν λόγω της έλλειψης πόρων και του σκληρού κλίματός της.

## Παραπομπές


Κατηγορία:Βρετανοί χαρτογράφοι
Κατηγορία:Σκωτσέζοι γεωγράφοι
Κατηγορία:Σκωτσέζοι επιστήμονες
Καλλιώνυμος ο κηλιδωτός

Ο *** Καλλιώνυμος ο κηλιδωτός *** (***Callionymus maculatus ***) είναι ένα είδος Ακτινοπτερύγιων στο γένος Καλλιώνυμος

## Πηγές
* Fishbase: Callionymus maculatus
* διάφορα σπάνια: Καλλιώνυμος κηλιδωτός



Κατηγορία:Περκόμορφα
Κατηγορία:Ψάρια ελληνικών θαλασσών
Αγροτική επανάσταση

Ο όρος **γεωργική επανάσταση** είναι δυνατόν να αναφέρεται:

* στην πρώτη αγροτική επανάσταση (περίπου 10.000 π.Χ.), και αφορά στην προϊστορική μετάβαση από το κυνήγι και την τροφοσυλλογή στην γεωργία.
* στην αραβική γεωργική επανάσταση (8ος-13ος αιώνας), και αφορά στην εξάπλωση νέων καλλιεργειών και τις προηγμένες γεωργικές τεχνικές στον ισλαμικό κόσμο.
* στην βρετανική γεωργική επανάσταση (17ος-19ος αιώνας) και αφορά στην άνευ προηγουμένου αύξηση της γεωργικής παραγωγικότητας στη Μεγάλη Βρετανία
* στην σκωτική γεωργική επανάσταση (17ος-19ος αιώνας) και αφορά στον μετασχηματισμό της γεωργίας σε σύγχρονο και παραγωγικό σύστημα.
* δεύτερη αγροτική επανάσταση (δεκαετία του 1930-1960), μια αύξηση της γεωργικής παραγωγής, ειδικά στον αναπτυσσόμενο κόσμο
Τζόρτζο Μπάστα

Ο **Τζόρτζο Μπάστα**, **Κόμης του Χουστ** (*Giorgio Basta*, 30 Ιανουαρίου 1544 – 20 Νοεμβρίου 1607) ήταν Ιταλός στρατηγός Αρβανίτικης καταγωγής, ο οποίος προσέφερε τις υπηρεσίες του στον Αυτοκράτορα Ροδόλφο Β΄ της Αγίας Ρωμαϊκής Αυτοκρατορίας, αναλαμβάνοντας την διοίκηση των δυνάμεων των Αψβούργων στην διάρκεια του Μακρού Πολέμου κατά την περίοδο 1591-1606 και αργότερα την διοίκηση της Τρανσυλβανίας ως Βασάλος του Αυτοκράτορα με στόχο την επαναφορά του Καθολικισμού ως επικρατέστερης θρησκείας στην Τρανσυλβανία.

## Βιογραφία
Με διαταγή του, ο σύμμαχός του Μιχαήλ ο Γενναίος, πρώην άρχοντας της Τρανσυλβανίας, της Βλαχίας και της Μοραβίας, δολοφονήθηκε στο στρατόπεδο του Κερεστέμεζο, κοντά στο Κάμπια Τούρζι, καθώς ο Μπάστα πίστευε πως ο πρώτος τον απατούσε. Το γεγονός αυτό έλαβε χώρα την 9η Αυγούστου 1601, μονάχα μερικές μέρες μετά την νίκη τους στην Μάχη του Γκούρουσλαου. 

Κατά την σύντομη περίοδο διοίκησής του στην Τρανσυλβανία, ο Μπάστα επιχείρησε να ξεριζώσει από την περιοχή τον Προτεσταντισμό. Κατά την πολιτική που είχε θεσμοθετήσει ο Πάπας, οι Ούγγροι Καλβινιστές, οι Σίκουλοι, οι Βλάχοι, οι Σέρβοι, καθώς και οι Λουθηρανοί Σάξονες μπορούσαν να διώκονται με οποιονδήποτε τρόπο από τις αρχές. Μετά από χρόνια εμπόλεμης κατάστασης και της πολιτικής λιτότητας που ακολουθούσε, η πείνα και η πανούκλα έκαναν την εμφάνισή τους στην Τρανσυλβανία. Το 1604, ο Μπάστα νίκησε δύο φορές τις δυνάμεις του Στέφεν Μπόξαϊ, ο οποίος επιχείρησε να αποκτήσει τον έλεγχο της περιοχής της Τρανσυλβανίας.

Μετά από τις πολεμικές του εμπειρίες στην Ανατολική Ευρώπη, κατέληξε στην Πράγα, όπου και πέθανε. Ο Μπάστα συνέταξε αρκετά στρατιωτικά εγχειρίδια, με το πλέον γνωστό εξ αυτών να είναι το *Il maestro di campo generale...*(Βενετία 1606), και το μεταθανάτιο έργο του με τίτλο *Il governo della cavalleria leggiera* (Βενετία 1612).

## Πίνακες

File:Hans von Aachen - Allegory of the Turkish war - The Battle of Gorossló.jpg|Η Μάχη του Γκόροσλο 
File:Georgius Basta.jpg | Ακουαρέλα του 17ου αιώνα που αναπαριστά τον Μπάστα


## Παραπομπές


Κατηγορία:Αυστριακοί ευγενείς
Κατηγορία:Ούγγροι ευγενείς
Κατηγορία:Αρβανίτες
Κατηγορία:Κοντοτιέροι
Κατηγορία:Ιταλοί στρατιωτικοί
Κάστρο του Λος

Το **κάστρο του Λος** (γαλλ. *Château de Loches*) είναι κάστρο το οποίο βρίσκεται στον νομό της Εντρ-ε-Λουάρ, στο Βαλ ντε Λουάρ της Γαλλίας. Χτίστηκε κατά τον 9ο αιώνα. Ευρισκόμενο σε απόσταση περίπου 500 μέτρων από τον ποταμό Εντρ το κάστρο, γνωστό κυρίως για τον επιβλητικό του κεντρικό πύργο, επιβλέπει την πόλη του Λος.

## Ιστορία

Ο Πύργος χτίστηκε από τον Φουλκ Γ΄ του Ανζού, 4ο Κόμη του Ανζού μεταξύ 1010 και 1035, έχοντας ύψος 36 μέτρων. Χρησιμοποιήθηκε ως φυλακή από τον 15ο αιώνα και μετά και μέχρι το 1926.

Η καπονιέρα είναι ένα πυροβολείο, το οποίο βρίσκεται ανατολικά του πύργου και το οποίο χτίστηκε κατά το 1539 στη διάρκεια των Θρησκευτικών Πολέμων, με στόχο τον εκσυγχρονισμό του κάστρου και την καλύτερη άμυνα της τάφρου του.

Το νότιο τμήμα των τειχών, το οποίο αποτελείται από τρεις πύργους σε σχήμα αμυγδάλου κατασκευάστηκε από τον Ερρίκο Β΄ της Αγγλίας και τον γιό του, Ριχάρδο τον Λεοντόκαρδο. Σε αυτούς τους πύργους φυλακίστηκαν ορισμένοι Ναΐτες.

Το κάστρο επανακτήθηκε από τους Άγγλους από τον Φίλιππο Β΄ της Γαλλίας το 1205.
 
Στη διάρκεια της Αμερικανικής Επανάστασης, η Γαλλία χρηματοδότησε και πολέμησε με τους Αμερικανούς ενάντια στους Άγγλους και ο Λουδοβίκος ΙΣΤ΄ χρησιμοποίησε το κάστρο του Λος ως φυλακή για τους Άγγλους αιχμαλώτους. 

Στη διάρκεια της Γαλλικής Επανάστασης, το κάστρο λεηλατήθηκε και υπέστη σοβαρές ζημιές λόγω αυτού. Σημαντικές προσπάθειες ανακαίνισης ξεκίνησαν το 1806, αλλά ακόμη και σήμερα ορισμένα τμήματα του κάστρου είναι ερειπωμένα. Ιδιοκτησία του Δήμου του Λος, το κάστρο και το παλιό παρεκκλήσι του Σαιντ-Ουρς είναι ανοιχτά στο κοινό.

Το κάστρο του Λος κατηγοριοποιήθηκε ως "ιστορικό μνημείο" (monument historique) το 1861 από το Γαλλικό Υπουργείο Πολιτισμού.

Στα βόρεια της πόλης χτίστηκε η Βασιλική Κατοικία του Λος σε έναν βραχώδη λόφο ο οποίος εποπτεύει τον ποταμό Εντρ.

Στα δυτικά η Βασιλική Πύλη αποτελεί την μοναδική είσοδο στην οχυρωμένη πόλη. Χρονολογείται στον 13ο αιώνα, αλλά βελτιώθηκε κατά τον 15ο με σημαντικότερη την προσθήκη ενός κανονιοβολείου.

## Εικόνες

Image:2005-03-19-loches-02.JPG|Η Βασιλική Πύλη.
DonjondeLoches02.jpg|Ο Πύργος του κάστρου.
Loches dungeon, aerial view from West.jpg|Το κάστρο και ο Πύργος του.


## Βιβλιογραφία
* Pierre Champion, *Le Prisonnier Desconforté du château de Loches. Poème inédit du XV<sup>e</sup>, avec une introduction, des notes, un glossaire et deux fac-similés*, Paris, Honoré Champion éditeur, 1909, Διαδυκτιακή Ανάγνωση.

## Εξωτερικοί σύνδεσμοι

* Υπουργείο Πολιτισμού, εικόνες 
* Ιστοσελίδα με την πλήρη ιστορία του κάστρου, καθώς και φωτογραφίες του

Κατηγορία:Κάστρα στη Γαλλία
Κατηγορία:Κάστρα του Λίγηρα
Λος
Χαϊντεραμπάντ (Ινδία)

Το **Χαϊντεραμπάντ** (αγγλικά:*Hyderabad*) είναι μία από τις μεγαλουπόλεις της Ινδίας, πρωτεύουσα της ομόσπονδης πολιτείας Τελαγκάνα. Καλύπτει έκταση 650 τ.χλμ. και ο πληθυσμός του φθάνει τα 6.800.000 κατοίκους. Αποτελεί την μητροπολιτική περιφέρεια (νομό) της πολιτείας, ενώ η ανάπτυξή του συνεχίζεται με ιδιαιτέρως γοργό ρυθμό. Χαρακτηρίζεται ως «Πόλη των Διαμαντιών», λόγω των πλούσιων οικοδομημάτων που τη στολίζουν.

## Γενικά
Το Χαϊντεραμπάντ, που η προέλευση της ονομασίας του αποδίδεται μεταξύ άλλων στην παλαιότερη ισλαμική "Χαϊντέρ Μαχάλ", ενώ κατ΄ άλλους στο χαλίφη Χαϊντέρ, είναι κτισμένο στο οροπέδιο Ντέκαν, σε υψόμετρο 535 μ., παρά τις όχθες του ποταμού Μούσι. Φέρεται να ιδρύθηκε περί το 1600 μ.Χ., και έναν αιώνα μετά πέρασε στη Μογγολική Αυτοκρατορία της Ινδίας, οπότε και κατέστη έδρα πριγκιπάτου, του μεγαλύτερου και πλουσιότερου της Ινδίας, που διατηρήθηκε και μετά την εγκατάσταση των Άγγλων, μέχρι την εθνική ανεξαρτησία το 1948. Τελικά με το νόμο του 1956 «Περί αναδιοργάνωσης του κράτους» η πόλη κατέστη πρωτεύουσα της σημερινής ομοσπονδιακής πολιτείας Άντρα Πραντές. Το κλίμα είναι τροπικό υγρό και ξηρό, με περίοδο μουσώνων κατά τους θερινούς μήνες.

## Παραπομπές


## Εξωτερικοί σύνδεσμοι

* Οδηγός του Χαϊντεραμπάντ
* Χάρτης του Χαϊντεραμπάντ, Ινδία

Κατηγορία:Πόλεις της Ινδίας
Κατηγορία:Άντρα Πραντές
Μαχάμεντ Λόουαλ

Ο **Αντεκάνλ Μαχάμεντ Λόουαλ** (γεν. 11 Ιανουαρίου 1981) γνωστός και ως "**Κινγκ Μο**", είναι Αμερικάνος αθλητής των Μεικτών Πολεμικών Τεχνών και επαγγελματίας παλαιστής.

Αυτή τη στιγμή έχει συμβόλαιο με το Bellator Fighting Championships ως αθλητής Μεικτών Πολεμικών Τεχνών και με το TNA Wrestling ως παλαιστής.

## Καριέρα στις Μεικτές Πολεμικές Τέχνες
Απο το 2008 μέχρι σήμερα, ο Λόουαλ ασχολείται με το άθλημα. Έχει καταφέρει να κατακτήσει μία φορά το Πρωτάθλημα Ελαφριών Βαρών στο Strikeforce (ελλ: Στράικφορς).

## Καριέρα στην επαγγελματική πάλη
Ο Λόουαλ ήταν θαυμαστής της πάλης απο μικρή ηλικία. Όταν αποφοίτησε απο το κολέγιο, η κορυφαία εταιρία πάλης, η WWE, του προσέφερε συμβόλαιο. Αφού πέρασε μια εβδομάδα στο εκπαιδευτήριο Ohio Valley Wrestling, αποφάσισε πως δεν ήθελε να εργαστεί στο WWE. Ο Λόουαλ προτίμησε να αρχίσει καριέρα στις Μεικτές Πολεμικές Τέχνες.

### TNA Wrestling
Τον Μάιο του 2012, ο Λόουαλ υπέγραψε με την εταιρείας πάλης TNA Wrestling. Αφού εκπαιδεύτηκε τους επόμενους μήνες, εμφανίστηκε ως "Κινγκ Μο" τον Οκτώβριο στο τηλεοπτικό σόου της εταιρείας Impact Wrestling.

## Πηγές
* Προφίλ στο TNA

Κατηγορία:Επαγγελματίες παλαιστές
Κατηγορία:Επαγγελματίες παλαιστές του TNA
2054 Γκάγουεν

Ο **Γκάγουεν** (**Gawain**) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες φαν Χάουτεν και Ίνγκριντ φαν Χάουτεν-Χρούνεβελντ, και πήρε το όνομά του από τον ομώνυμο ιππότη της Στρογγυλής Τράπεζας.

## Φυσικά χαρακτηριστικά
Η μέση διάμετρος του Γκάγουεν εκτιμάται σε 20 περίπου χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,070 ± 0,017. Ο Γκάγουεν περιστρέφεται γύρω από τον εαυτό του μία φορά κάθε 8 ως 14 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκαγουεν
2055 Ντβόρζακ

μικρογραφία|Η τροχιά του αστεροειδούς 2055 Ντβόρζακ
Ο **Ντβόρζακ** (**Dvořák**) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1974 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του Τσέχου συνθέτη Αντονίν Ντβόρζακ.

Εξαιτίας της μεγάλης εκκεντρότητας της τροχιάς του, ο Ντβόρζακ κοντά στο περιήλιό του βρίσκεται πολύ έξω από τα εσώτατα όρια της Κύριας Ζώνης και τέμνει την τροχιά του πλανήτη Άρη.

## Φυσικά χαρακτηριστικά
Τα φυσικά χαρακτηριστικά του Ντβόρακ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντβορζακ
2056 Νάνσυ

μικρογραφία|Η τροχιά του αστεροειδούς 2056 Νάνσυ
Η **Νάνσυ** (**Nancy**) είναι αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1909 από τον Γερμανό αστρονόμο Γιόζεφ Χέλφριχ, που παρατηρούσε από τη Χαϊδελβέργη, και πήρε το όνομά της από το όνομα της συζύγου του αστρονόμου Μπράιαν Μάρσντεν, της Νάνσυ Λου Ζίσελ-Μάρσντεν (*Nancy Lou Zissell-Marsden*).

## Φυσικά χαρακτηριστικά
Ο φασματικός τύπος της Νάνσυ είναι **S** (λιθώδης). Η Νάνσυ περιστρέφεται γύρω από τον εαυτό της πιθανώς μία φορά κάθε 15 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νανσυ
2057 Ρόζμαρι

Η **Ρόζμαρι (Rosemary)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1934 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το όνομα της Ρόζμαρι Μπίρκυ Χόφμαν-Σολ (*Rosemary Birky Hoffmann Scholl*), συζύγου του Γερμανού αστρονόμου Χανς Σολ.

## Φυσικά χαρακτηριστικά
Η μέση διάμετρος της Ρόζμαρι εκτιμάται σε 16,1 χιλιόμετρα, ενώ το γεωμετρικό άλβεδό της είναι 0,1185 ± 0,018.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ροζμαρι
Καροτενοειδές

Τα **καροτενοειδή** είναι κίτρινες, πορτοκαλί και κόκκινες χρωστικές. Βρίσκονται σε όλα τα φωτοσυνθετικά κύτταρα, όμως το χρώμα τους καλύπτεται από αυτό της χλωροφύλλης. Το φθινόπωρο, όταν η χλωροφύλλη αποσυντίθεται, γίνεται ορατό το χρώμα τους. Είναι γραμμικά μόρια που περιέχουν συζυγιακά συστήματα διπλών δεσμών, στα οποία οφείλεται και το χρώμα τους. Αυτά είναι υδρογονάνθρακες στα καροτένια και οξυγονωμένοι υδρογονάνθρακες στις ξανθοφύλλες με αλυσίδες 40 ατόμων άνθρακα.

Τα καροτενοειδή βρίσκονται συνήθως σε στενή επαφή με τις χλωροφύλλες. Η ενέργεια που απορροφούν μπορεί να μεταφερθεί στη χλωροφύλλη. Επίσης, σε καταστάσεις έντονου φωτισμού, τα καροτενοειδή προστατεύουν τη χλωροφύλλη. Τα καροτενοειδή προσλαμβάνουν την επιπλέον ενέργεια από την χλωροφύλλη και την αποδίδουν ως θερμότητα, αντί αυτή η ενέργεια να δοθεί στο οξυγόνο, με αποτέλεσμα την φωτοξείδωση και καταστροφή του φωτοσυνθετικού μηχανισμού. Στον άνθρωπο, τα καροτενοειδή (κυρίως το β καροτένιο, το πιο άφθονο καροτένιο στις τροφές) έχουν δράση παρόμοια με την βιταμίνη Α, δηλαδή μπορούν να μετατραπούν σε ρετινάλη, και έχουν επίσης αντιοξειδωτική δράση.

Η βιοσύνθεσή του γίνεται μέσω του μονοπατιού των ισοπρενοειδών, το οποίο ξεκινάει από το ακέτυλο-συνένζυμο Α. Το πρώτο κύριο τερπενοειδές στο μονοπάτι είναι το 15-cis-φυτοένιο, το οποίο ύστερα από μια σειρά οξειδώσεων σχηματίζει το λυκοπένιο. Μετά το 15-cis-φυτοένιο το μονοπάτι διακλαδίζεται και τα δύο μόρια από τα οποία συντίθενται τα υπόλοιπα είναι τα γ και δ καροτένιο. Τα καροτενοειδή παράγονται κυρίως στα φυτά, στα φύκη και στα φωτοσυνθετικά βακτήρια και κάποια είδη μυκήτων. Τα ζώα δεν μπορούν να τα βιοσυνθέσουν, οπότε πρέπει να τα λαμβάνουν μέσω της τροφής.

Πιστεύεται ότι η κατανάλωση τροφών πλούσιων σε καροτενοειδή θα μπορούσε να μειώσει τον κίνδυνο κακοηθειών του παχέος εντέρου, του πνεύμονα, και του μαστού. Μεταξύ των καροτενοειδών, η φυκοξανθίνη και η ασταξανθίνη (ΑΧ) είναι γνωστές για την αντιοξειδωτική τους δράση, που θα μπορούσε να βοηθήσει στον έλεγχο της προόδου του καρκίνου. Η φυκοξανθίνη, ένα σημαντικό καροτενοειδές των φαιοφυκών, έχει πρόσφατα αποδειχθεί ότι αναστέλλει τον πολλαπλασιασμό των κυττάρων του καρκίνου του παχέος εντέρου. Η ασταξανθίνη βρίσκεται σε αφθονία στα φύκη, και έχει αναφερθεί ότι παρουσιάζει διάφορες βιολογικές δραστηριότητες ανάμεσα στις οποίες και προληπτικές επιδράσεις ενάντια στον καρκίνο της ουροδόχου κύστης, δράση που ίσως οφείλεται εν μέρει στην καταστολή του πολλαπλασιασμού των καρκινικών κυττάρων.

## Παραπομπές


## Πηγές
*

## Εξωτερικοί σύνδεσμοι
* 

Κατηγορία:Χρωστικές
Κατηγορία:Φωτοσύνθεση
Κατηγορία:Τερπένια και τερπενοειδή
Πυροστιά

Η Πυροστιά μπορεί να αναφέρεται:

* Στο μεταλλικό αντικείμενο *πυροστιά* το οποίο έχει σχήμα ισόπλευρου τριγώνου. Πάνω σε αυτό το αντικείμενο στο παρελθόν τοποθετούσαν τα μαγειρικά σκεύη και μαγείρευαν μέσα στο τζάκι.
* Στην Πυροστιά Διδυμότειχου, το οθωμανικό ταφικό μνημείο (τουρμπές) του Ορούτς Πασά.
Κομητεία (ΗΠΑ)

Στις Ηνωμένες Πολιτείες, μία **κομητεία** () είναι γεωγραφική υποδιαίρεση μιας πολιτείας (ή ομοσπονδιακού εδάφους), στο οποίο συνήθως αποδίδεται και διοικητική εξουσία. Ο όρος «κομητεία» χρησιμοποιείται σε 48 από τις 50 πολιτείες, ενώ η Λουιζιάνα χωρίζεται σε «ενορίες» () και η Αλάσκα σε διοικητικά διαμερίσματα (). 

Οι ενορίες και τα διοικητικά διαμερίσματα ονομάζονται από την ομοσπονδιακή κυβέρνηση των ΗΠΑ, «ισοδύναμα κομητείας», όπως και κάποιες ανεξάρτητες πόλεις που δεν αποτελούν τμήματα κομητείας. Υπάρχουν 3.143 κομητείες και 100 ισοδύναμα κομητειών στις ΗΠΑ, με 3.033 οργανωμένες κυβερνήσεις κομητειών ή ισοδύναμων κομητειών, σύμφωνα με την απογραφή κυβερνήσεων του 2007.

Η εξουσία των κομητειών πηγάζει από τον εκάστοτε πολιτειακό νόμο και ποικίλλει αρκετά από πολιτεία σε πολιτεία. Σε κάποιες πολιτείες όπως το Κονέκτικατ και το Ρόουντ Άιλαντ, οι κομητείες είναι μόνο γεωγραφικές ενότητες χωρίς καμία διοικητική αρμοδιότητα. Στο άλλο άκρο, οι κομητείες του Μέριλαντ και η ισοδύναμη κομητεία Πόλη της Βαλτιμόρης χειρίζονται όλες τις υπηρεσίες, συμπεριλαμβανομένης της δημόσιας εκπαίδευσης, αν και η πολιτεία διατηρεί την ενεργή εποπτεία πολλών από τις υπηρεσίες.

Ο μέσος αριθμός κομητειών ανά πολιτεία είναι 62. Η πολιτεία με τις περισσότερες κομητείες είναι το Τέξας με 254, ενώ η πολιτεία με τις λιγότερες είναι το Ντέλαγουερ με τρεις. Σύμφωνα με την Απογραφή Ηνωμένων Πολιτειών του 2000, ο μέσος πληθυσμός κομητείας ήταν περίπου 104.000 κάτοικοι. Η πολυπληθέστερη κομητεία είναι η Κομητεία Λος Άντζελες, με εκτιμώμενο πληθυσμό 10,04 εκατομμύρια κατοίκους (εκτίμηση 2021), μεγαλύτερο από τον πληθυσμό όλων πλην οκτώ πολιτειών. Η κομητεία με τον μικρότερο πληθυσμό είναι η Κομητεία Λάβινγκ του Τέξας με 82 κατοίκους σύμφωνα με την απογραφή του 2010.

## Αριθμός ισοδύναμων κομητειών ανά πολιτεία
Υπάρχουν κατά μέσο όρο 62,8 κομητείες ανά πολιτεία ενώ ο διάμεσος είναι 62 κομητείες (Νέα Υόρκη) συμπεριλαμβανομένης της Περιφέρειας της Κολούμπια. Η πολιτεία με τις λιγότερες κομητείες είναι το Ντέλαγουερ (3), αν και είναι μοναδική ανάμεσα στις πολιτείες καθώς κάθε κομητεία της διαρείται σε ενότητες που ονομάζονται *[[Hundred (υποδιαίρεση κομητείας)|hundreds]]* (*εκατοστάδες*). Η πολιτεία με τις περισσότερες κομητείες είναι το Τέξας (254). 

Οι νότιες και μεσοδυτικές πολιτείες εν γένει τείνουν να έχουν πιο πολλές κομητείες από ότι οι δυτικές ή οι βορειοανατολικές πολιτείες, καθώς πολλές βορειοανατολικές πολιτείες δεν είναι αρκετά μεγάλες σε έκταση ενώ πολές δυτικές ήταν αραιοκατοικημένες όταν χωρίστηκαν σε κομητείες. Το Κονέκτικατ, η Μασαχουσέτη και το Ρόουντ Άιλαντ έχουν πλήρως ή εν μέρει καταργήσει τις κυβερνήσεις των κομητειών.

Πηγή:

## Δείτε ακόμα

* Κατάλογος των πολυπληθέστερων Κομητειών των ΗΠΑ
* Πολιτείες των ΗΠΑ

## Παραπομπές


## Εξωτερικοί σύνδεσμοι
*
Ανδρέας Αναστασίου

Ο **Ανδρέας Αναστασίου** (Λάρνακα, 12 Μαΐου 1992) είναι Ελληνοκύπριος συνθέτης. Προέρχεται από μουσική οικογένεια, καθώς ο πατέρας του είναι επίσης μουσικός. Παρακολούθησε μαθήματα πιάνου και θεωρίας. Σε ηλικία 13 χρόνων κέρδισε το πρώτο του βραβείο στον Παγκόσμιο Διαγωνισμό Σύνθεσης στην κατηγορία για νεαρούς συνθέτες με το τραγούδι "Hand in hand" (Από χέρι σε χέρι). 

Σε ηλικία 18 χρονών, στις 20 Ιανουαρίου 2011 ανακοινώθηκε από το Ραδιοφωνικό Ίδρυμα Κύπρου ότι το τραγούδι του με τίτλο "Σαν Άγγελος Σ' Αγάπησα" σε μουσική δική του και στίχους του Μιχάλη Αντωνίου θα εκπροσωπήσει την Κύπρο στον 56ο Διαγωνισμό Τραγουδιού της Γιουροβίζιον. Το τραγούδι είχε ερμηνεύσει ο Χρίστος Μυλόρδος. Το τραγούδι κατέλαβε την 18η θέση με 16 βαθμούς. 

Τον Αύγουστο του 2011 μετά και την επίσημη ανακοίνωση του ΡΙΚ ότι την Κύπρο θα εκπροσωπήσει η νεαρή Κύπρια τραγουδίστρια Ήβη Αδάμου, του προτάθηκε να παρουσιάσει τις δικές του προτάσεις. Επίσης για τον 57ο Διαγωνισμό Τραγουδιού της Γιουροβίζιον συμμετείχε σε 2 εθνικούς τελικούς της Μολδαβίας και της Λιθουανίας. Στη Μολδαβία συμμετείχε με το τραγούδι "I am with you now" σε στίχους του Alexandru Busa που ερμήνευσε ο γνωστός Μολδαβός καλλιτέχνης El Radu και στη Λιθουανία αντίστοιχα το τραγούδι "Superman" σε στίχους του Έλληνα συνθέτη Γιώργου Καλπακίδη. 

Επίσης συμμετείχε στην ομάδα παραγωγής των δυο παγκόσμιων φεστιβάλ τραγουδιού Golden Melody που έγιναν στην Κύπρο το 2010 και 2011. 

## Τραγούδια

* Σαν Άγγελος Σ' αγάπησα (Κυπριακή συμμετοχή 2011 για Γιουροβίζιον)
* I am with you now
* Superman
* Sweetest Escape
* Here I stand
* Reggae Nights

## Πηγές
*Επίσημη ιστοσελίδα

Κατηγορία:Κύπριοι συνθέτες
Γενικές αρχές αστικού δικαίου

:15px*Το παρόν λήμμα αναφέρεται στο ισχύον ελληνικό δίκαιο. 

Στις *'Γενικές Αρχές Αστικού Δικαίου''' περιλαμβάνονται γενικές διατάξεις για τα υποκείμενα δικαίου (φυσικά και νομικά πρόσωπα), για τις δικαιοπραξίες, την παραγραφή, τις αιρέσεις, την αντιπροσώπευση, την άσκηση δικαιωμάτων, τη συναίνεση και την κατάσταση των αλλοδαπών, ποιες είναι οι συνέπειες των ελαττωμάτων της βούλησης (πλάνης, απάτης, απειλής), ενώ στα πρώτα τρία άρθρα ορίζονται οι πηγές του δικαίου (νόμοι και έθιμα) η αναδρομική δύναμη του νόμου και οι κανόνες δημόσιας τάξης που δεν μπορεί να αποκλεισθεί η εφαρμογή τους μέσω της ιδιωτικής βούλησης.

## Παραπομπές


## Πηγές
*Γεώργιος Μπαλής, Υπόμνημα συνοδεύον το υποβαλλόμενον τελικό σχέδιο του Αστικού Κώδικος (ΦΕΚ 91/15 Μαρτίου 1940)
*Αστικός Κώδιξ, εκδ. Αφοι Σάκκουλα, 1974

## Εωτερικοί σύνδεσμοι
*Ιστολ. Δικηγορικού Συνδέσμου, Αστικός κώδικας 

Κατηγορία:Αστικό Δίκαιο
Μαυσωλείο Σαφνταρτζούνγκ

thumb|Εσωτερικό μαυσωλείου
Το **Μαυσωλείο Σαφνταρτζούνγκ** (Χίντι: *सफ़दरजंग का मक़बरा*, Ουρντού: *صفدر جنگ کا مقبره* - *Σαφνταρτζούνγκ κα Μακμπάρα*) είναι ένα ταφικό μνημείο με κήπο στο Δελχί στην Ινδία. Ανοικοδομήθηκε το 1753-4 και χαρακτηρίζεται ως *η τελευταία αναλαμπή [[ινδομογγολική αρχιτεκτονική|ινδομογγολικής αρχιτεκτονικής]] στο Δελχί*.

Από το μνημείο αυτό έχει ονομαστεί το γειτονικό ομώνυμο αεροδρόμιο, νοσοκομείο, τερματικός σταθμός λεωφορείων αλλά και η αντίστοιχη περιοχή στο Νέο Δελχί. 

Το μαυσωλείο χτίστηκε για τον Σαφντάρ Γουνγκ, ένα αντιβασιλέα υπό τον Σάχη Μουχαμάντ ο οποίος ήταν αυτοκράτορας μεταξύ 1719 έως 1748.  Η γενική δομή μοιάζει με το Μαυσωλείο Χουμαγιούν το οποίο βρίσκεται 4 χιλιόμετρα ανατολικά αλλά είναι μικρότερο σε μέγεθος. Σε αντίθεση με το Μαυσωλείο Χουμαγιούν, στο εσωτερικό του μαυσωλείου σώζεται η εσωτερική διακόσμηση. 

## Παραπομπές



Κατηγορία:Κτίρια και κατασκευές στην Ινδία
Κατηγορία:Ισλαμική αρχιτεκτονική
Κατηγορία:Μαυσωλεία
Κατηγορία:Δελχί
Σούφγιαν Στίβενς

Ο **Σούφγιαν Στίβενς** (αγγλικά: *Sufjan Stevens*, 1 Ιουλίου 1975), είναι Αμερικανός τραγουδιστής, συνθέτης, στιχουργός και μουσικός. Ο Στίβενς κυκλοφόρησε το πρώτο του άλμπουμ με τίτλο *A Sun Came* το 1999 στη δισκογραφική εταιρεία Asthmatic Kitty, την οποία συν-ίδρυσε με το θετό πατέρα του. Είναι ευρύτερα γνωστός για το άλμπουμ του *[[Illinois (άλμπουμ)|Illinois]]*, το οποίο κυκλοφόρησε το 2005 και έφτασε στο νούμερο ένα στο τσαρτς Top Heatseekers του Billboard, και για το τραγούδι του, "Chicago". Συμμετείχε επίσης στη δημιουργία της μουσικής για την ταινία του 2017, *[[Να με φωνάζεις με τ' όνομά σου]]*.

Ο Στίβενς γνωρίζει πάνω από 20 μουσικά όργανα και τις περισσότερες φορές παίζει ο ίδιος πολλά από αυτά στις ηχογραφήσεις. Αν και έχει επανειλημμένα δηλώσει την επιθυμία του να διαχωρίζει τις θρησκευτικές του πεποιθήσεις από τη μουσική του, οι στίχοι του Στίβενς εμπνέονται σε μεγάλο βαθμό από τα κείμενα της Αγίας Γραφής, με αποτέλεσμα συχνά να ενσωματώνει πνευματικά νοήματα στα τραγούδια του.

## Δισκογραφία
**Στούντιο άλμπουμ**
**[[A Sun Came]]* (1999)
**[[Enjoy Your Rabbit]]* (2001)
**[[Michigan (άλμπουμ)|Michigan]]* (2003)
**[[Seven Swans]]* (2004)
**[[Illinois (άλμπουμ)|Illinois]]* (2005)
**[[The Avalanche (άλμπουμ)|The Avalanche]]* (2006)
**[[The Age of Adz]]* (2010)
**[[Carrie & Lowell]]* (2015)
**[[The Ascension]]* (2020)
**[[Convocations (άλμπουμ)|Convocations]]* (2021) (συλλογή πέντε δίσκων)
**[[Javelin (άλμπουμ)|Javelin]]* (2023)

**Συνεργασίες**

**[[Planetarium (άλμπουμ)|Planetarium]]* (2017), με τους Bryce Dessner, Nico Muhly, και James McAlister
**[[The Decalogue (soundtrack)|The Decalogue]]* (2019), με τον Timo Andres
**[[Aporia]]* (2020), με τον Lowell Brams
**[[A Beginner's Mind]]* (2021), με τον Angelo De Augustine.

## Παραπομπές

## Εξωτερικοί σύνδεσμοι

* Επίσημη ιστοσελίδα

Κατηγορία:Αμερικανοί τραγουδιστές
Κατηγορία:Αμερικανοί στιχουργοί